શાહ પરિવારની એક પુત્રવધૂએ વાત કહી કે આજની પેઢી વ્યક્ત થવામાં સહજ છે. કેટકેટલાંય દિવસો આવે, તહેવારો આવે અને સેલિબ્રેશન થાય. રોજ એકબીજાને ગળે મળવું. લવ યુ અને ટેક કેર કહેવું તો જાણે એકદમ સહજ થઈ ગયું છે. ઉંમરનો કોઈ બાધ એમને નડતો નથી. દાદા-દાદી હોય કે પપ્પાથી મોટા ભાઈ-ભાભી હોય એટલી નિખાલસતાથી અમારા પરિવારની નવી પેઢી એમને વાત કહી શકે, પોતાના મનની વાત શૅર કરી શકે તેમજ કંઈ ન ગમે કે પસંદ ન પડે તો પણ પોતાનો ઓપિનિયન આપતા ખચકાય નહીં.